సోలో బ్రతుకే సో బెటర్

సోలో బ్రతుకే సో బెటర్, 2020 డిసెంబరు 25న విడుదలైన తెలుగు చలనచిత్రం. శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకంపై బివిఎస్ఎన్ ప్రసాద్ నిర్మాణ సారథ్యంలో సుబ్బు దర్శకత్వం వహించిన ఈ చిత్రంలో సాయి ధరమ్ తేజ్, నభా నటేష్, రాజేంద్ర ప్రసాద్, విజయ నరేష్ ముఖ్యపాత్రల్లో నటించగా, తమన్ సంగీతం అందించాడు. ఈ చిత్రం 2020, మే 1న విడుదలకావాల్సి ఉంది, కాని కరోనా-19 మహమ్మారి కారణంగా వాయిదా పడింది. 2020, డిసెంబరు 25న జీ స్టూడియోస్ సంస్థ ద్వారా థియేటర్లలో విడుదలయింది.

నటవర్గం 
 సాయి ధరమ్ తేజ్ (విరాట్)
 నభా నటేష్ (అమృతం)
 రాజేంద్ర ప్రసాద్
 రావు రమేశ్ (విరాట్ మామ)
 వెన్నెల కిశోర్ (గోవింద్)
 నరేష్
 అజయ్
కల్పలత
 సత్య (విరాట్ స్నేహితుడు)
 కళ్యాణి నటరాజన్

సాంకేతికవర్గం 
 రచన, దర్శకత్వం: సుబ్బు
 నిర్మాత: బివిఎస్ఎన్ ప్రసాద్
 సంగీతం: తమన్
 ఛాయాగ్రహణం: వెంకట్ సి దిలీప్
 కూర్పు: నవీన్ నూలి
 నిర్మాణ సంస్థ: శ్రీ వెంకటేశ్వర సినీ చిత్ర
 పంపిణీదారు: జీ స్టూడియోస్

నిర్మాణం 
తేజ్ నటించిన ప్రతిరోజూ పండగే సినిమా సందర్భంగా సాయి ధరమ్ తేజ్ తో ఒక సినిమాను చేస్తున్నట్టు శ్రీ వెంకటేశ్వర సినీ చిత్ర యూనిట్ ప్రకటించింది. 2019, అక్టోబరు 7న జరిగిన చిత్ర ప్రారంభోత్సవ వేడుకకు చిత్రబృందం హాజరయింది.

చిత్రీకరణ 
2019, నవంబరు 19న అంతర్జాతీయ పురుషుల దినోత్సవం సందర్భంగా అధికారికంగా ఈ చిత్ర షూటింగ్ ప్రారంభమయింది. విశాఖపట్నం లోని కైలాసాగిరి ప్రాంతంలో 20 రోజులకు పైగా చిత్రీకరణ జరిగింది. ఆ తరువాత ఆంధ్ర విశ్వవిద్యాలయం, గీతంలలో 15 రోజుల పాటు చిత్రీకరణ జరిగింది.

పాటలు 

ఈ చిత్రానికి ఎస్.ఎస్. తమన్ సంగీతం అందించాడు. అర్మాన్ మాలిక్ పాడిన "నో పెళ్ళి" పాట మొదటగా 2020 మే 25న విడుదలైంది. వరుణ్ తేజ్, రానా దగ్గుబాటి ఈ పాట ప్రమోషనల్ వీడియోలో కనిపించారు. సిద్ శ్రీరామ్ పాడిన "హే ఇది నేనేనా" పాట రెండవ పాటగా 2020 ఆగస్టు 25న విడుదల చేశారు. నకాష్ అజీజ్ పాడిన "అమృతా" పాట మూడవ పాటగా 2020, అక్టోబరు 15న విడుదల చేశారు. విశాల్ దాద్లానీ పాడిన "సోలో బ్రతుకే సో బెటర్" పాట చివరి పాటగా 2020, డిసెంబరు 11న విడుదల చేశారు.

మార్కెటింగ్ 
2019, నవంబరు 11న న సింగిల్స్ డే సందర్భంగా సాయి ధరమ్ తేజ్ ఉన్న ఫస్ట్ లుక్ పోస్టర్ విడుదలయింది. 2020, ఫిబ్రవరి 14న ప్రేమికుల దినోత్సవం సందర్భంగా "సోలో బ్రతుకే సో బెటర్ థీమ్" అనే థీమ్ వీడియో విడుదల చేయబడింది. 2020, డిసెంబరు 25న జీ స్టూడియోస్ ద్వారా థియేటర్లలో విడుదలయింది.

మూలాలు

ఇతర లంకెలు 

 

2020 తెలుగు సినిమాలు
రాజేంద్ర ప్రసాద్ నటించిన సినిమాలు
విజయ నరేష్ నటించిన చిత్రాలు